Rezerva Federale thekson rreziqet ekonomike, ruan norma të ulëta interesi
Shtepia e Bardhë kërkon masa për shtimin e vendeve të punës dhe reduktimin e defiçitit
Nëse investitorët e nervozuar po prisnin veprime të shpejta dhe agresive nga Reserva Federale si reagim ndaj uljes së vlerësimit të kreditimit, rritjes ekonomike në vend numëro dhe trazirave në tregjet financiare, takimi i së martës i hartuesve të politikave në Reservën Federale, nuk u dha atyre aq sa prisnin. Me normat e interesit më të ultat në histori, banka qendrore amerikane nuk njoftoi ndonjë ulje interesi apo ndryshim të politikave, po ashtu as një raund të ri të lehtësimit monetar. E gjithë kjo duke patur në mendje citimin e Reservës Federale për rreziqet e rimëkembjes ekonomike që shumë ekonomistë besojnë se është duke u ngadalësuar. Megjithatë, Reserva Federale nuk përjashtoi veprime në të ardhmen, duke thënë se Komisioni i Tregut të Hapur diskutoi në gamë të gjerë mjetesh të gatëshme për të nxitur rimëkembjen ekonomike. Jack Malvey është me Bank of New York Mellon. Zoti Jack Malvey foli në kanalin televiziv Bloomberg. Ai tha se frika e tregjeve për një recesion tjetër në Shtetet e Bashkuara ka eklipsuar ato që rrjedhin nga zhvlerësimi i kreditimit nga Standard & Poor’s. Ekonomia amerikane në ngadalësim do të rëndojë disbalancat financiare të vendit. Megjithatë, defiçiti prej 1,5 trilion dollarësh nuk i jep hapësirë të duhur qeverisë federal që të stimulojë rritjen. Duke patur parasyshë këto realitete, administrata e Presidentit Obama po kërkon masa afatshkurtëra për të nxitur shtimin e vendeve të punës dhe aktivitetet e konsumatorëve ndërkohë që bën thirrje për përpjekje afatgjata për shkurtimin e defiçitit dhe ngadalësimin e rritjes së borxhit kombëtar. Zoti Sperling tha se administrata kërkon të shohë një zgjatje të përkohëshme të shkurtimit të taksave të paguara nga punonjësit për financimin e Sigurimeve Sociale, duke u mundësuar rrogëtarëve që të çojnë më shumë të holla në shtëpi. Të henën, Presidenti Obama përsëriti thirrjen e tij për një formulë dypartiake për reduktimin e borxheve. Dështimi i Washingtonit për t’u përballur me sfidat fiskale të vendit u rendit si faktori kryesor në vendimin e Standard & Poor’s për të ulur klasifikimin e kreditimit të Shteteve të Bashkuara javën e kaluar.